- 96 — 



Ny Litteratur. 



Generalstabens Kort. Oversigt og kortfattet Beskrivelse tilligemed 

 enkelte andre Oplysninger. Udarbejdet ved den topografiske Afdeling. 

 Hermed 18 Planer. Kjøbenhavn 1910. 19 Sider 4 to . Pris 1 Kr. 

 I dette Hefte gives en Oversigt over de forskellige af Generalstaben 

 udgivne Kort , med Oplysninger om deres Størrelse og Udførelse , samt 

 deres Begrænsning og Beliggenhed , som er angivet paa de medfølgende 

 Planer, hvor man ogsaa finder Forklaring af Kortenes Signaturer. Tilsidst 

 gives Meddelelse om forskellige Oplysninger, som kan faas ved General- 

 stabens topografiske Afdeling, og om Arbejder, som denne paatager sig 

 at udføre for Private, bl. a. i videnskabeligt Øjemed, saasom Fotografering, 

 Tegning og Trykning af Kort og Planer. 



Populær Vejledning til Benyttelse af Vejrkort m. m. Udgivet 

 af Meteorologisk Institut. Kjøbenhavn 1911. Gad. VIII + 79 Sider. 

 Pris 30 Øre. 



Denne lille Bog, som er udarbejdet af Afdelingschef la Cour, har 

 til Formaal at give en populær Vejledning til Forstaaelse af Meteorologisk 

 Instituts Vejrberetninger. Den giver en Oversigt over de meteorologiske 

 Observationer, der danner Grundlaget for Vejrtjenesten, over Vejrkortenes 

 Fremstilling og Udsendelse samt over den danske Vejrtjenesteafdelings 

 Virksomhed med Hensyn til Stormvarsler m. m. I et Forord giver Direktør 

 Ryder en Oversigt over Institutets forskellige Afdelinger. Da det er In- 

 stitute! magtpaaliggende at skaffe Bogen saa stor Udbredelse som muligt, 

 sælges den til en overordentlig billig Pris. Den er udstyret med 24 Text- 

 billeder. 



